29 ага

29 ага (29 май) — григориан кечышот почеш идалыкын 149-ше (кужемдыме ийлаште — 150-ше) кечыже. Идалык пытыме марте 216 кече кодеш.

 Пайрем да памятный дате-влак 
 Таможня служба ветеран-влакын пайремышт палемдалтеш. 
 ООН миротворец-влакын кечышт палемдалтеш.

 Лӱмгече 
Ага тылзын коло индешымше кечынже Александр, Георгий, Егор, Юрий, Ефрем, Касьян, Лаврентий, Савва, Федор–влакын лӱм кечышт

 Событий-влак 
Тугак ончо: :Категорий:Ага тылзын 29 кечысе событий-влак

 Шочыныт 
Тугак ончо: :Категорий:Ага тылзын 29 кечынже шочшо-влак
 1948 — Владимир Степанович Кузьминых, балет артист, Марий Эл Республикын Калык артистше. Йошкар-Олаште шочын. 1975-1988-ше ийлаште Марий кугыжаныш опер да балет театрын вӱдышӧ артистше лийын: Чайковскийын «Лебединое озеро» балетыште Принцын, Лупповын «Лесная легенда» балетыште Кереметын партий-влакым устан чоҥен. Тиде пашажлан тудо кугыжаныш премий дене палемдалтын. 
 1956 — Фаина Викторовна Эшмякова, Марий Элын сулло тӱвыра пашаеҥже шочын. Тиде талантан ӱдырамашын лӱмжӧ чылалан палыме: лач тудын вуйлатымыж почеш кӱслезе-влак ансамбль Россий кӱкшытыштӧ кугу чапым сулен. Тиде ансамбль Олык Ипай лӱмеш премийын лауреатше лӱмым нумалеш. 1990-ше ийыште Смоленск олаште эртаралтше «Голоса России» телерадиоконкурсышто Фаина Викторовна «Соловей» трио дене дипломант лӱмым сулен. «Марий кӱсле» книган авторжо.

 Коленыт 
Тугак ончо: :Категорий:Ага тылзын 29 кечынже колышо-влак
 1990 — Семён Вишневский, марий серызе, почеламутчо, СССР Серызе-влак ушемын йыжъеҥже (1951), Марий АССР-ын Калык почеламутчыжо (1969), Марий АССР-ысе С.Г. Чавайн лӱмеш Кугыжаныш премийын лауреатше (1983), I степенян Ачамланде сар, Калык-влакын Келшымашышт да Йошкар Шӱдыр орден-влакын кавалерже, 1941–1945 ийласе Кугу Ачамланде сарын участникше. 
 2008 — Вячеслав Абукаев-Эмгак, марий серызе, почеламутчо, прозаик, драматург, кусарыше, журналист, театр пашаеҥ, СССР Серызе-влак ушемын йыжъеҥже (1991), Олык Ипай лӱмеш Марий комсомол премийын лауреатше (1990), Пошкырт Элысе Яныш Ялкайн лӱмеш премийын лауреатше (1998), Марий Эл Республикысе тӱвыран сулло пашаеҥже (1999), Марий Эл Республикысе М. Шкетан лӱмеш Кугыжаныш премийын лауреатше (2007), Марий Эл Республикын Калык серызыже (2006).
 2014 — Семён Николаев, марий серызе, почеламутчо, кусарыше, СССР Серызе-влак ушемын йыжъеҥже (1967), Олык Ипай лӱмеш Марий комсомол премийын лауреатше (1970), МССР-ысе С.Г. Чавайн лӱмеш Кугыжаныш премийын лауреатше (1991), Марий Эл Республикын Калык почеламутчыжо (1996).

 Калык пале 

Категорий:29 ага